

**Toimintakertomus vuodelta 2018**

Vuosi 2018 oli Päihdelääketieteen yhdistyksen 39. toimintavuosi. Päihdelääketieteen yhdistyksessä oli vuoden 2018 päättyessä yhteensä 244 jäsentä. Jäsenten määrä kasvoi selvästi toimintavuoden aikana, mikä liittyi Päihdelääketieteen päivien hinnoittelun perusteisiin sekä jäsenyyden avautumiseen muille kuin lääkäreille ja lääketieteen opiskelijoille. Jäsenmaksun suuruus oli 50 euroa.

Päihdelääketieteen yhdistyksen hallitus vuodelle 2018 valittiin 8.3.2018 pidetyssä vuosikokouksessa. Hallituksen puheenjohtajana on toiminut Tommi Väyrynen, varapuheenjohtajana Kaisa Kuurne, sihteerinä Jonna Levola, varainhoitajana Petri Kylmänen (päihdehoitotyön asiantuntijaryhmä) ja jäseninä Aino Schwarz (koulutusvaliokunta), Solja Niemelä (erityispätevyystoimikunta) ja Kaarlo Simojoki. Hallituksen varajäseninä ovat toimineet Marianne Hellsten ja Sari Leinonen. Hallitukseen ensimmäistä kertaa valitut varajäsenet ovat osoittautuneet erittäin tarpeelliseksi lisäksi hallitustyöskentelyyn. Vuosikokouksessa 2018 valittu hallitus kokoontui vuosikokouksen jälkeen yhteensä 12 kertaa (10 kertaa vuonna 2018 ja 2 kertaa vuonna 2019). Yksi kokouksista pidettiin sähköpostikokouksena. Yhdistyksellä on vuokrattuna Suomen Psykiatriyhdistykseltä arkistotilaa. Yhdistyksen arkiston keskittäminen sinne on ollut toimintavuoden aikana työn alla ja tämä työ tulee edelleen jatkumaan. Toiminnantarkastajana on toiminut Anne Rantanen ja varatoiminnantarkastajana Seija Joukainen.

Hallitus on pyrkinyt vuoden 2018 kuluessa kehittämään yhdistyksen viestintää edellisenä vuonna käynnistetyltä pohjalta. Yhdistyksen uudet www-sivut saatiin avattua joulukuun alussa. Niiden päivitys on edelleen työn alla. Sen lisäksi yhdistyksen Facebook-tiliä on käytetty yhdistyksen toimintaan ja päihdelääketieteeseen liittyvien teemojen viestimisessä jäsenistölle ja alasta kiinnostuneille. Varsinaisia jäsenkirjeitä ei ole toimintavuoden aikana lähetetty. Lääkäriliiton kanssa solmittiin uusi sopimus jäsenrekisterin ylläpitämisestä.

Yhdistyksen pitkäaikainen tilitoimisto vaihtui vuonna 2017. Uuden tilitoimiston kanssa ilmeni niin paljon haasteita, että hallitus päätyi kilpailuttamaan tilitoimistopalvelut ja päätyi valitsemaan yhdistykselle uuden tilitoimiston 1.1.2019 alkaen.

Hallitus päätti myöntää Vuoden päihdelääkäri –tunnuspalkinnon Sari Leinoselle ja Vuoden päihdesairaanhoitaja –tunnustuspalkinnon Tukikohta ry:lle. Palkinnot luovutettiin Päihdelääketieteen päivien yhteydessä. Vuonna 2017 perustettua Vuoden väitöskirja –palkintoa ei vielä vuonna 2018 myönnetty. Vuoden kandityö –palkintoa ei myöskään myönnetty sopivien ehdokkaiden puuttuessa. Hallitus on myöntänyt tulleiden hakemusten perusteella aiempaan tapaan suurempia ISAM-kongressiin osallistumista varten tarkoitettuja matka-apurahoja sekä pienempiä mini-apurahoja muihin kongresseihin osallistumista varten.

Päihdelääketieteen yhdistyksen vuosittain järjestämät Päihdelääketieteen päivät järjestettiin 8. – 9.3.2018 Paasitornissa Helsingissä. Koulutuspäivien teemana oli haittoja vähentävä hoito. Kansainvälisenä luennoitsijana päivillä oli Peter Blanken Hollannista. Päihdelääketieteen päivillä oli yhteensä 139 osallistujaa. Päivien yhteydessä järjestettiin erityispätevyyttä suorittaville tarkoitettu kehittämispäivä sekä rinnakkaisena sille ensimmäistä kertaa päihdesairaanhoitajille tarkoitettu oma ohjelma.

Päihdelääketieteen yhdistys kuuluu Päivyt ry:een, jossa yhdistyksen edustajana on toiminut Jonna Levola (varalla Kaisa Kuurne). Yhdistys kuuluu myös eurooppalaiseen päihdelääketieteen yhdistykseen EUFAS:iin, jonka vuosikokouksessa lokakuussa yhdistystä edusti Solja Niemelä. Kansainvälisen päihdelääketieteen yhdistyksen ISAM:n suuntaan ei vuonna 2018 ole ollut toimintaa.

Päihdelääketieteen yhdistys täyttää 40 vuotta vuonna 2019. Hallituksen työskentelystä suuri osa on mennyt juhlavuoden järjestelyihin. Hallitus päätti järjestää Päihdelääketieteen päivät 2019 aiempaa laajemmalla ohjelmalla kaksipäiväisinä siten, että kumpanakin päivänä on yhteensä kolme puolen päivän ohjelmaa sekä satelliittisymposium lounasaikaan. Juhlavuoden kunniaksi yhdistys järjestää myös ohjelmallisen vuosijuhlan Päihdelääketieteen päivien yhteydessä. Vuosijuhlan järjestelyitä on vetänyt työryhmä, johon ovat kuuluneet Kaisa Kuurne, Seija Joukainen, Pinne Väänänen, Tuuli Kuisma ja Pilvi Cornet. Hallitus on vastannut päivien ohjelman rakentamisesta. Vuoden 2019 päivien järjestelyissä ei ole kustannussyistä mukana kongressitoimistoa, mikä on lisännyt hallituksen jäsenten työmäärää selvästi. Hallitus valmisteli toimistopalveluiden hankkimista, mutta lopullinen päätös siitä siirtyy vuodelle 2019.

**Koulutusvaliokunta**

Koulutusvaliokunnassa on toiminut aktiivisesti seitsemän jäsentä: Margareeta Häkkinen, Marianne Hellsten, Maarit Raukola, Harri Seppälä, Hanna Ryynänen, Kaarlo Simojoki sekä pj Aino Schwarz.

Koulutusvaliokunta on kokoontunut kaudella 3/2018-2/2019 seitsemän kertaa (25.1., 19.3., 21.05, 11.06., 23.08., 05.11.2018 ja 14.1.2019).

Päihdelääketieteen yhdistyksen torstaikoulutukset on järjestetty totuttuun tapaan Pasilassa A-klinikan tiloissa videoyhteyksin. Lisäksi koulutuksia on päässyt katsomaan takautuvasti tunnuksilla, joita on jaettu jäsenille. Jotta koulutuksiin osallistuminen mahdollistuisi myös hajaseuduilla asuville on koulutustodistukset keväästä jaettu sähköisesti tunnussanaa vastaan.

Koulutusvaliokunnassa on ideoitu Päihdelääketieteen päiviä ja saatettu ideat päihdelääketieteen yhdistyksen hallituksen tietoon.

Lisäksi päihdelääketieteen koulutusvaliokunta on ollut mukana lääkäripäivillä kahdessa eri koulutuksessa (vanhusten päihdeongelmat ja doping-aiheinen koulutus) jotka on järjestetty yhteistyössä Suomen psykogeriatrisen yhdistyksen ja A-klinikkasäätiön kanssa.

Päihdelääketieteen nettisivut ovat uudistuneet. Koulutusvaliokunta on käynyt läpi vanhat koulutusmuistiot ja päättänyt mitkä esitykset viedään teemoittain lajiteltuina uusille nettisivuille lukuun ottamatta viimeisien kolmen vuoden koulutuksia, jotka on tarkoituksella jätetty erityispätevöityjille näkyville.

Päihdelääketieteen koulutusvaliokuntaan on tulossa seuraavalla kaudella muutoksia. Aino Schwarz ja Kaarlo Simojoki jäävät pois valiokunnasta ja heidän tilalleen on tulossa kaksi uutta jäsentä: Teemu Peltonen ja Petri Kylmänen. Uutena puheenjohtajana aloittaa Margareeta Häkkinen.

**Erityispätevyystoimikunta**

Erityispätevyystoimikunnan kokoonpano vuonna 2018:

LT, dos, el Solja Niemelä, toimikunnan pj, (psykiatria; dosentti, ylilääkäri TY ja TYKS) LT, el Jonna Levola, toimikunnan sihteeri (psykiatria; ayl HUS Psykiatria, Hyvinkään alue)

Uusina jäseninä aloittivat: LL, el Tarja Hietala (nuorisopsykiatria, nuorisolääketiede, yleisairaalapsykiatria; oyl Kymsote) LKT Margareeta Häkkinen (oikeuskemia; yl A-klinikka Oy)

LL, el Saija Turtiainen (psykiatria, vakuutuslääketiede; asiantuntijalääkäri KEVA)

Toimikunnassa jatkavat LT, dos, el Kalle Jokelainen (sisätaudit, gastroenterologia; ol HUS) LL, el Seija Joukanen (psykiatria; yrittäjä) LL, el Hannu Pentikäinen (yleislääketiede; alueyl Addiktum Oy) LL, el Ilkka Pieninkeroinen (neurologia; yl Kymsote) LL, el Markus Sundqvist (yleislääketiede; yrittäjä AAVA)

Erityispätevyystoimikunta kokoontui yhteensä neljä kertaa: kaksi varsinaista kokousta (11.1.2018 ja 12.11) sekä kaksi työkokousta (11.1.2018 ja 28.9.2018). Syyskuun työkokous pidettiin lounaskokouksena Ravintola Sunnissa, muilla kerroilla kokouspaikkana oli A-klinikka Oy:n tai A-klinikkasäätiön tilat Pasilassa.

4.5.2018 pidettyyn erityispätevyystenttiin osallistui yhteensä kuusi tenttijää. Kaikki tenttijät läpäisivät tentin hyväksytysti.

Toimintavuoden aikana koulutusohjelmaan ilmoittautui yhteensä 19 lääkäriä. Kaikkiaan viidelle lääkärille myönnettiin päihdelääketieteen erityispätevyys (Ari Kaski, Tapio Kekki, Markku Lähteenvuo, Teemu Peltonen, Petteri Salo). Toimintavuoden päättyessä päihdelääketieteen erityispätevyys oli myönnetty 128 lääkärille.

Toimintavuoden aikana erityispätevyystoimikunta päivitti koulutusohjelman sisällön (liite 1) ja päivitti koulutusohjelman ilmoittautumis- ja hakemuslomakkeet. Tiedot koulutusohjelmasta päivitettiin yhdistyksen, Lääkäriliiton www-sivuille sekä Päihdelinkki.fi-sivustoille.

Erityispätevyystoimikunta järjesti Päihdelääketieteen päivien yhteydessä 8.3.2018 koulutusohjelman kehittämispäivän, jonka teemana oli toimipaikkakoulutus. Osallistujia oli 55.

Ohjelma:

9.00 - 9.10 Tervetuloa ja alustus, Solja Niemelä, Työelämäprofessori (psykiatria ja päihdelääketiede), Oulun yliopisto Ylilääkäri, Lapin sairaanhoitopiiri

9.10 – 9.30 Millainen on hyvä pätevöitymispaikka erityispätevyyttä suorittavan näkökulmasta? Yl Markus Partanen/A-klinikka Oy, Länsi-Suomi

9.30 – 9.50 Millainen on hyvä pätevöitymispaikka työnantajan näkökulmasta? Kaisa Kuurne, ylilääkäri, Psykiatrian ja päihdehuollon erityispalvelut, Helsingin kaupunki

9.50 – 10.20 Erityispätevyystoimikunnan esitys pätevöitymispaikan vaatimuksista, Apulaisylilääkäri Jonna Levola, erityispätevyystoimikunnan sihteeri

10.20-10.30 Tauko

10.30 – 11.15 Workshop: Millainen on hyvä toimipaikka/ pätevöityjät ja kouluttajat

11.15 – 11.45 Keskustelu ja yhteenveto

**Päihdehoitotyön asiantuntijaryhmä**

Asiantuntijatyöryhmässä toimi vuonna 2018:

Asiantuntijaryhmä kokoontui vuoden 2018 kuluessa Helsingissä kuusi kertaa ja tilaisuuksissa käsiteltiin päihdehoidon ajankohtaisia asioita sekä suunniteltiin erilaisia toiminnan mahdollisuuksia. Kokouksissa on myös vieraillut toiminnasta kiinnostuneita sairaanhoitajia. Ryhmä valitsi ja esitti vuoden päihdesairaanhoitaja -tunnustuksen, joka vuonna 2018 ensimmäistä kertaa julkistettiin Päihdelääketieteen päivillä. Päihdehoitotyön tunnustuksen taloudelliseksi tukijaksi saatiin Fioca Oy, joka luovuttaa tunnustukseen liittyvän stipendin vuosittain. Tavoitteeksi asetetussa jäsenhankinnassa on edistytty hyvin ja uusia jäsenhakemuksia on tasaisesti tullut yhdistykseen. Ryhmästä nimettiin hallituksen varajäseneksi Marianne Hellsten, ja aiemmat edustukset hallituksessa sekä koulutusvaliokunnassa jatkuivat. Asiantuntijaryhmä osallistui Sairaanhoitajapäiville luentojen sekä päihde- ja mielenterveysvisan merkeissä, interaktiivisen visan voittajaryhmän Fioca Oy palkitsi maksuttomalla osallistumisella vuoden 2019 Sairaanhoitajapäiville.